Radni odgoj ( 2 sata) – Radno -kreativne aktivnosti

Današnjim zadatkom potičemo koordinaciju ruke i oka te razvijamo finu motoriku ruke.


Izrađujemo oblak s kapljicama u obliku srca.



Na blok papiru zajedno s učenikom nacrtajte oblak. Molim Vas da ga učenik samostalno reže škarama, a vi mu samo pomognite pridržavajući i okrećući list papira.

Zatim gužvajući komadiće bijelog papira ili ručnik papira učenik popunjava površinu oblaka ( najprije natrga papiriće , a zatim napravi veće kuglice, dio oblaka premaže se ljepilom na koje se lijepe kuglice/ izgužvani papirići)

Kada je oblak gotova radimo srca od kolaž papira.



1. Papir preklopimo na pola ( pokažite učeniku kako da preklopi papir , zatim ga ponovo otvorite i zatražite od dijeteta da sada sam preklopi.
2. Na preklopljenom papiru dijete crta polovicu srca ( ako je potrebno vodite ruku djeteta kod crtanja)
3. Po zacrtanoj liniji učenik samostalno škarama reže srce ( pomoć se daje u obliku pridržavanja i okretanja papira. Molim Vas da učenik sam reže papir.)
4. Kada su srca izrezana mogu se zalijepiti na trakice od papira ili neku drugu trakicu i zalijepiti na oblak.